
Oglas za  prijem u službu na određeno vrijeme radi zamjene duže vrijeme odsutne službenice   u Jedinstveni upravni odjel, Odsjek za društvene djelatnosti, javnu nabavu,  opće i imovinsko pravne poslove na radno mjesto višeg referenta za društvene djelatnosti objavljen je  kod nadležne službe za zapošljavanje 10. studenog  2026. godine. Prijave se podnose osobno ili poštom preporučeno u roku od 8 (osam) dana, te je krajnji rok 19. studeni 2026. godine.  
 
Opis poslova radnog mjesta višeg referenta za društvene djelatnosti: 
-rješava u upravnim i drugim postupcima u predmetima iz područja odgoja, obrazovanja, socijalne skrbi, kulture i drugih područja koja su u nadležnosti odsjeka 
- priprema, provodi ili sudjeluje u provedbi potpornih, proaktivnih  i sl. mjera, programa i aktivnosti usmjerenih na rad i unapređenje prava i mogućnosti pojedinaca u sferi društvenih djelatnosti
- sudjeluje u pripremi, kandidaturi i provedbi mjera i projekata Grada usmjerenih na unapređenje i podizanje kvalitete društvenih djelatnosti  
- priprema prijedloge akata iz područja nadležnosti Odsjeka o kojima neposredno brine
-prati rad ustanova kojima je osnivač Grad a koje obavljaju djelatnosti iz nadležnosti Odsjeka 
- obavlja druge poslove po nalogu pročelnika

Podaci o plaći: 
Plaću službenika čini umnožak koeficijenta složenosti poslova radnog mjesta na koje je raspoređen i osnovice za izračun plaće. 
Koeficijenti složenosti poslova propisani su Odlukom o koeficijentima za obračun plaće službenika i namještenika u upravnom tijelu Grada  („Službeni glasnik Grada Slunja“ 3/24, 10/24 i 1/25).  Za radno mjesto višeg referenta utvrđen je  koeficijent 1,80. Osnovica za obračun plaće iznosi 1.025,00 €.  

Provjera znanja i sposobnosti 
Za kandidate prijavljene na oglas koji ispunjavaju formalne uvjete  provest će se testiranje radi prethodne provjere znanja i sposobnosti.  
Smatra se da je kandidat, koji nije pristupio prethodnoj provjeri znanja, povukao svoju prijavu na oglas.  
Za svaki dio provjere kandidatima se dodjeljuje određeni broj bodova. Intervju se provodi samo sa kandidatima koji su ostvarili najmanje 50% ukupnog broja bodova na testiranju. 
 
Mjesto i vrijeme testiranja biti će objavljeno na web stranici Grada Slunja www.slunj.hr, te na oglasnoj ploči Grada na adresi Trg dr. Franje Tuđmana 12, najmanje 5 dana prije testiranja.  

Pravni i drugi izvori za pripremu  kandidata za testiranje 
-Ustav Republike Hrvatske (Narodne novine 56/90, 135/97, 08/98, 113/00, 124/00, 28/01, 41/01, 55/01, 76/10, 85/10, 05/14) 
-Zakon o lokalnoj i područnoj (regionalnoj) samoupravi (Narodne novine 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) 
-Zakon o službenicima i namještenicima  u lokalnoj i područnoj (regionalnoj) samoupravi ("Narodne novine" 86/08, 61/11, 4/18, 112/19, 17/25)
-Zakon o općem upravnom postupku („Narodne novine“ 47/09 i 110/21)
-Zakon o ustanovama („Narodne novine“ NN 76/93, 29/97, 47/99, 35/08, 127/19, 151/22)

Pravila testiranja  
Od kandidata će, po dolasku na provjeru znanja, biti zatraženo predočenje odgovarajuće osobne isprave radi utvrđivanja identiteta.  
Nakon identifikacije, kandidatima će biti podijeljena pitanja. Točan odgovor na pitanje nosi od 1-10 bodova (broj bodova utvrđuje se  ovisno o težini pitanja). Smatra se da je kandidat uspješno prošao testiranje ako je ostvario najmanje 50% bodova.  
Za vrijeme provjere znanja i sposobnosti nije dopušteno: 
· koristiti se bilo kakovom literaturom ili bilješkama 
· koristiti mobitel ili druga komunikacijska sredstva 
· napuštati prostoriju u kojoj se odvija provjera 
· razgovarati s preostalim kandidatima ili na bilo koji drugi način remetiti koncentraciju ostalih kandidata.  
Ukoliko kandidat prekrši naprijed navedena pravila bit će udaljen s provjere znanja, a njegov rezultat Povjerenstvo neće priznati niti ocjenjivati.  
Testiranje (pisani test vezan uz poznavanje propisa) traje 45 minuta. 
S kandidatima koji su uspješno prošli pismeni dio testa obavlja se intervju. Intervju obuhvaća: provjeru socijalnih vještina (komunikacija i socijalni kontakt),  osobnih kvaliteta relevantnih za posao (zainteresiranost, motiviranost), te  osobnosti kandidata.  
Rezultati intervjua boduju se od 1do 10.  
 
Nakon provedenog testiranja i intervjua Povjerenstvo za provedbu oglasa utvrđuje Rang listu kandidata prema ukupnom broju bodova ostvarenih na testiranju i intervjuu. Kandidati koji su pristupili testiranju imaju pravo uvida u rezultate provedenog postupka. 
 	 	 	 	 	 
 




